Κάτω Σαξονία

Η Κάτω Σαξονία (, σάτερ φρισικά: Läichsaksen) είναι ομόσπονδο κρατίδιο της βόρειας Γερμανίας. Συνορεύει με τα κρατίδια της Βρέμης, του Αμβούργου, του Σλέσβιχ-Χόλσταϊν, του Μεκλεμβούργου-Προπομερανίας, της Βόρειας Ρηνανίας-Βεστφαλίας, της Θουριγγίας, της Σαξονίας-Άνχαλτ, του Βρανδεμβούργου και της Έσσης. Έχει ως πρωτεύουσα την πόλη Αννόβερο, ενώ άλλες σημαντικές πόλεις του κρατιδίου είναι το Μπράουνσβαϊγκ, το Όσναμπρικ, το Ολδεμβούργο, το Γκέτινγκεν και το Βόλφσμπουργκ. Έχει συνολικό πληθυσμό 7.774.253 κατοίκους (2011).

 Γεωγραφία 
Η βορειοδυτική μεριά της χαμηλότερης Κάτω Σαξονίας είναι ένα μέρος της Φριζίας, η ανατολική Φριζία (Ostfriesland) και βρίσκεται στην ακτή της Βόρειας Θάλασσας. Περιλαμβάνει επτά νησιά, γνωστά ως νησιά ανατολικής Φριζίας (Ostfriesische Inseln). Στο νοτιοδυτικό σημείο της Κάτω Σαξονίας είναι το Έμσλαντ (Emsland), μια αραιά κατοικημένη περιοχή. Το βόρειο μισό της Κάτω Σαξονίας είναι απόλυτα επίπεδο, αλλά υπάρχουν δύο αλυσίδες βουνών στον νότο: το υψίπεδο Βέζερ (Weserbergland) και το Χαρτζ (Harz). Στην κεντρική περιοχή του κρατιδίου βρίσκονται οι μεγαλύτερες πόλεις και οικονομικά κέντρα: Αννόβερο, Χίλντεσχαϊμ, Βόλφσμπουργκ, Σάλτζγκιτερ και Μπράουνσβαϊγκ. Η περιοχή στα βορειοανατολικά καλείται Λίνεμπουργκερ Χάιντε (Lüneburger Heide), και είναι ο μεγαλύτερος ερεικώνας της Γερμανίας, στους μεσαιωνικούς χρόνους ηταν πλούσιο λόγω του εμπορίου αλατιου. Στον Βορρά ο ποταμός Έλβας χωρίζει την Κάτω Σαξονία από το Αμβούργο, το Σλέσβιχ-Χόλσταϊν, το Μεκλεμβούργο-Προπομερανία και το Βραδεμβούργο. Η περιοχή στις νότιες όχθες καλείται Άλτες Λαντ (Altes Land), και χαρακτηρίζεται από χιλιάδες οπωροφόρα δέντρα. 

Διοικητικές επαρχίες της κάτω Σαξονίας
Η Κάτω Σαξονία διαιρείται σε 38 Διοικητικές επαρχίες (Landkreise ή απλά Kreise):
 Άμμερλαντ
 Άουριχ (επαρχία)
 Μπέντχαϊμ
 Τσέλλε (επαρχία)
 Κλόππενμπουργκ (επαρχία)
 Κουξχάφεν (επαρχία)
 Ντίπχολτς (επαρχία)
 Έμσλαντ
 Φρίσλαντ
 Γκίφχορν (επαρχία)
 Γκόσλαρ (επαρχία)
 Γκέτινγκεν (επαρχία)
 Χάμελν-Πύρμοντ<li> Αννόβερο (επαρχία) 
<li> Χάρμπουργκ
<li> Χέλμστεντ
<li> Χίλντεσχαιμ (επαρχία)
<li> Χολτσμίντεν 
<li> Λέερ 
<li> Λύτσοφ-Ντάννενμπεργκ
<li> Λύνεμπουργκ (επαρχία)
<li> Νίνμπουργκ (επαρχία)
<li> Νόρτχαϊμ (επαρχία)
<li> Ολδεμβούργο (επαρχία)
<li> Όσναμπρικ (επαρχία)
<li> Όστερχολτς<li value=27> Οστερόντε (επαρχία)
<li> Πάινε (επαρχία)
<li> Ρότενμπουργκ αν ντερ Βίμμε (επαρχία)
<li> Σάουμπουργκ
<li> Ζόλταου-Φαλινγκμπόστελ
<li> Στάντε (επαρχία)
<li> Ύλτσεν (επαρχία)
<li> Φέχτα (επαρχία)
<li> Φέρντεν (επαρχία)
<li> Βέζερμαρς
<li> Βίτμουντ (επαρχία)
<li> Βολφενμπύττελ (επαρχία)


Ανεξάρτητες αστικές περιφέρειες:

 Μπράουνσβαϊγκ 
 Ντελμενχόρστ
 Έμντεν
 Όλντενμπουργκ
 Οσναμπρύκ
 Σαλτσγκίτερ
 Βιλχελμσχάφεν
 Βόλφσμπουργκ

 Ιστορία 
Το κρατίδιο έλκει την ονομασία του από τους Σάξονες. Οι Σάξονες έζησαν στο σημερινό Σλέσβιχ-Χόλσταϊν και συγχωνεύτηκαν με τους Τσάουτσι στις αριστερές όχθεις του ποταμού Έλβα μέχρι τα μέσα του 10ου αιώνα.

Επεκτάθηκαν έπειτα πέρα από το σύνολο της σημερινής Κάτω Σαξονίας και περαιτέρω. Αρχικά η περιοχή ονομάστηκε απλά Σαξονία, ωστόσο το κέντρο εξουσίας του δουκάτου της Σαξονίας κινήθηκε προς τα σημερινά κρατίδια της Σαξονίας-Άνχαλτ και της Σαξονίας. Στην περιοχή δόθηκε πλέον το όνομα της Κάτω Σαξονίας, την οποία είχε έως τον 15ο αιώνα. Το κράτος επανιδρύθηκε το 1946 από τη βρετανική στρατιωτική κυβέρνηση, η οποία συγχώνευσε τα πρώην κράτη Μπράουνσβαϊγκ-Λύνεμπουργκ, το Όλντενμπουργκ, και Σάουμπουργκ-Λίππε με την πρώην Πρωσική επαρχία του Αννόβερου. Μετά από το δεύτερο παγκόσμιο πόλεμο, οι στρατιωτικές αρχές διόρισαν την πρώτη νομοθετική συνέλευση (Λάνταγκ) το 1946. Επιπλέον, η πρώτη κρατική κυβέρνηση αντιμετώπισε επίσης την πρόκληση της ενσωμάτωσης των εκατοντάδων χιλιάδων προσφύγων από τα πρώην εδάφη της Γερμανίας στην ανατολή (όπως η Σιλεσία και η ανατολική Πρωσία), η οποία είχε προσαρτηθεί από την Πολωνία και τη Σοβιετική Ένωση. 

 Διοικητικές Περιφέρειες 
Η Κάτω Σαξονία διαιρείται σε τέσσερις διοικητικές περιφέρειες (Regierungsbezirke ή απλά Bezirke):

 Μπράουνσβαϊγκ 
 Αννόβερο 
 Λύνεμπουργκ
 Βέζερ-Εμς

 Πολιτική 
Από το 1948 κυριαρχούν στην πολιτική ζωή του κρατιδίου η Χριστιανοδημοκρατική Ένωση (CDU) και το αριστερό Σοσιαλδημοκρατικό Κόμμα. 

 Πρωθυπουργοί του κρατιδίου 

Από την ίδρυση του κρατιδίου το 1946, έχουν διατελέσει πρωθυπουργοί οι :

 Περίοδος  Πρωθυπουργός  Κόμμα  Συνασπισμός 1946 - 1955  Χίνριχ Βίλχελμ Κοπφ  SPD   1955 - 1959  Χάινριχ Χέλβεγκε  Γερμανικό Κόμμα  1959 - 1961  Χίνριχ Βίλχελμ Κοπφ  SPD  1961 - 1970  Γκέοργκ Ντίντεριχς  SPD  1970 - 1976  Άλφρεντ Κούμπελ  SPD  1976 - 1990  Ερνστ Άλμπρεχτ  CDU  1990 - 1998  Γκέρχαρντ Σρέντερ  SPD  1998 - 1999  Γκέρχαρντ Γκλογκόφσκι  SPD  SPD 1999 - 2003  Ζίγκμαρ Γκάμπριελ  SPD  SPD 2003 - 2010  Κρίστιαν Βουλφ  CDU  CDU-FDP 2010 - 2013 Ντέιβιντ Μακάλιστερ  CDU  CDU-FDP 2013 - 2025 Στέφαν Βάιλ  SPD  SPD και Πράσινοι 2025-σήμερα:  Όλαφ Λις  SPD  SPD-Πράσινοι

 Εκλογές 

Η Κάτω Σαξονία κυβερνάται σήμερα από έναν συνασπισμό μεταξύ του Σοσιαλδημοκρατικού Κόμματος Γερμανίας (SPD) και των Πρασίνων (Bündnis 90/Die Grünen). Αυτός ο "ερυθροπράσινος" συνασπισμός σχηματίστηκε μετά τις κρατιδιακές εκλογές του Οκτωβρίου 2022 και συνεχίστηκε υπό την ηγεσία του Όλαφ Λις (SPD), ο οποίος ανέλαβε καθήκοντα Πρωθυπουργού στις 20 Μαΐου 2025, διαδεχόμενος τον Στέφαν Βάιλ που παραιτήθηκε για προσωπικούς λόγους. 
Ο συνασπισμός διαθέτει πλειοψηφία στο Κοινοβούλιο της Κάτω Σαξονίας (Landtag), με 81 από τις 146 έδρες (57 από το SPD και 24 από τους Πράσινους). Ο Όλαφ Λις έχει δηλώσει την πρόθεσή του να διατηρήσει αυτή τη συνεργασία μέχρι τις επόμενες εκλογές που είναι προγραμματισμένες για το φθινόπωρο του 2027.

 Παραπομπές 

 Εξωτερικοί σύνδεσμοι 

 Το κρατίδιο της Κάτω Σαξονίας
 Επίσημη ιστοσελίδα της Κάτω Σαξονίας
 www.niedersachsen-tourism.com 
 Διαδραστικός χάρτης με τουριστικά αξιοθέατα, σημειωματάριο και προσωπικό οδηγό 


*